Αναδρομική μελέτη της πνευμονικής υπέρτασης (έμμεσος τρόπος μέτρησης) ανάμεσα στα διάφορα στάδια της καρδιακής ανεπάρκειας, σε σκύλους με εκφυλιστική βαλβιδοπάθεια της μτροειδούς
Creators: name: Θεοχάρη Φανή-Ανδρομάχη Βασιλείου
Publisher: name: Aristotle University of Thessaloniki
Year: 2021
Subjects: Πνευμονική υπέρταση
Εκφυλιστική βαλβιδοπάθεια της μιτροειδούς
Στάδια καρδιακής ανεπάρκειας
Pulmonary hypertension
Myxomatous mitral valve disease
Heart failure stages

description: Η εκφυλιστική βαλβιδοπάθεια της μιτροειδούς (ΕΒΜ) είναι μία από τις συχνότερες αιτίες της πνευμονικής υπέρτασης στο σκύλο, και αποτελεί διαγνωστική πρόκληση για τον κλινικό κτηνίατρο. Στόχος της παρούσας μελέτης είναι η έμμεση εκτίμηση της πίεσης στην πνευμονική αρτηρία, με τη βοήθεια του υπερήχου, μέσω της μέτρησης της ταχύτητας ροής της διαφυγής της τριγλώχινης βαλβίδας (TR Vmax), ανάμεσα σε σκύλους με ΕΒΜ που ανήκουν στα κλινικά στάδια Β1, Β2, C και D της καρδιακής ανεπάρκειας (ACVIM Consensus, 2019). Παράλληλα, διερευνήθηκε η αλληλεπίδραση της διάτασης του αριστερού κόλπου και της αριστερής κοιλίας, της διαστολικής δυσλειτουργίας, όπως αυτή υπολογίζεται με βάση τη διαμιτροειδική ροή, του κολπικού ινιδισμού και της δεξιάς καρδιακής ανεπάρκειας με την TR Vmax. Για το σκοπό αυτό εξετάστηκαν αναδρομικά 322 δελτία κλινικής και καρδιολογικής εξέτασης από σκύλους που διαγνώστηκαν με εκφυλιστική βαλβιδοπάθεια της μιτροειδούς, σταδίου Β1, Β2, C και D, με το σημαντικότερο κριτήριο την αξιόπιστη καταγραφή της TR Vmax. Σύμφωνα με την αρχική στατιστική επεξεργασία, η μεταβολή της TR Vmax είχε σημαντική συσχέτιση με τις διαστάσεις του αριστερού κόλπου και της αριστερής κοιλίας, το σωματικό βάρος, την ηλικία, το κλάσμα βράχυνσης, το λόγο της διαμιτροειδικής ροής και την ταχύτητα της Ε κυματομορφής της, και την παρουσία δεξιάς καρδιακής ανεπάρκειας. Στο πολυπαραγοντικό μοντέλο, ωστόσο, μόνο το μέγεθος του αριστερού κόλπου (LA/Ao) και η ταχύτητα της Ε κυματομορφής του Doppler της διαμιτροειδικής ροής φάνηκε να αλληλεπιδρούν σημαντικά με την TR Vmax. Επιπλέον, η TR Vmax αυξάνεται παράλληλα με το στάδιο της ΕΒΜ και παρουσιάζει σημαντική διαφορά μεταξύ των σταδίων B2 και C. Τα αποτελέσματα υποδηλώνουν ότι η πιθανότητα ύπαρξης της πνευμονικής υπέρτασης συνδέεται άμεσα με συγκεκριμένες υπερηχοκαρδιογραφικές παραμέτρους αλλά και το στάδιο της καρδιακής ανεπάρκειας
description: Myxomatous mitral valve disease (MMVD) is one of the most common causes of pulmonary hypertension (PH) in dogs. The diagnostic investigation of PH and its relation to the appearance of congestive heart failure (CHF) symptoms is a challenge for the clinician vet. The objective of this study was to indirectly estimate the pulmonary arterial pressure by measuring the maximal tricuspid regurgitation flow velocity (TR Vmax) in MMVD dogs belonging to stages B1, B2, C, and D of heart failure. Additionally, the study aimed to determine how cardiomegaly, diastolic disfunction, atrial fibrillation and right congestive heart failure interact with TR Vmax. For this purpose, 322 clinical and cardiological reports of dogs with MMVD of stages B1, B2, C, D, for which a successful TR Vmax measurement was available, were retrospectively examined. Univariate analysis revealed a statistical significance in the association of TR Vmax and age, body weight, left atrial and ventricular diameter, fractional shortening, transmitral valve flow E to A velocity ratio and E velocity, as well as right heart failure status. However, only left atrium size (LA/Ao), and transmitral flow E velocity retained statistical significance in the multivariate model. Moreover, TR Vmax is increased with the MMVD stage, with a significant difference observed between stages B2 and C. The results indicate that PH probability in MMVD, as suggested by TR Vmax, is influenced by specific echocardiographic parameters, as well as the stage of heart failure